Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 925/11/8811	Trebišov, 25.1.2012
EEČ : 2-69-31-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. l Tr. por. trestné stíhanie proti XXXXX za prečin krádeže podľa § 212 ods. 2 písm. e) Tr. zák., ktorého sa dopustila tak, že v období od 03.05.2011 do 02.11.2011 v rodinnom dome XXXXX v obci XXXXX neoprávnene odoberala elektrickú energiu takým spôsobom, že v elektromerovom rozvádzači bol hlavný istič zaplombovaný vo vypnutej polohe, kde elektroinštalácia rodinného domu bola napojená na vedenie, ktorého bolo pod prúdom medzi zaplombovaným vypnutým hlavným ističom a hlavnou domovou skriňou mimo merania, čím za uvedené obdobie 183 dní odobrala  41 417 kW elektrickej energie spoplatňovanej podľa Zákona o energetike č. 656/2004 Z. z. a spôsobila  pre XXXXX, škodu vo výške 541,35 €, 
p o d m i e n e č n e   z a s t a v u j e m.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ v Kráľovskom Chlmci sp. zn. ORP-1415/KC-TV-2011 zo dňa 14.12.2011 bolo vznesené obvinenie XXXXX za prečin krádeže podľa § 212 ods. 2 písm. e) Tr. zák.
 
	Tento trestný čin mala obvinená spáchať tak, že v období od 03.05.2011 do 02.11.2011 v rodinnom dome XXXXX v obci XXXXX neoprávnene odoberala elektrickú energiu takým spôsobom, že v elektromerovom rozvádzači bol hlavný istič zaplombovaný vo vypnutej polohe, kde elektroinštalácia rodinného domu bola napojená na vedenie, ktorého bolo pod prúdom medzi zaplombovaným vypnutým hlavným ističom a hlavnou domovou skriňou mimo merania, čím za uvedené obdobie 183 dní odobrala 41 417 kW elektrickej energie spoplatňovanej podľa Zákona o energetike č. 656/2004 Z. z. a spôsobila  pre XXXXX, škodu vo výške 541,35 €, 

	Obv. XXXXX sa v priebehu skráteného vyšetrovania ku skutku, ktorý je jej kladený za vinu doznala v celom rozsahu, pričom časť spôsobenej škody už uhradila o čom svedčí výpoveď zástupcu poškodenej strany XXXXX na č.l. 10 vyš. spisu a kópia príjmového dokladu z 18.11.2011 o zaplatení sumy 30,-€  ako časti dlhu na č.l. 26 vyš. spisu. Na nezaplatenú časť dlhu uzatvorila obvinená s poškodenou stranou XXXXX XXXXX písomnú dohodu z 18.11.2011 o uznaní a splácaní dlhu, kópia ktorej je založená na č.l. 23-25 vyš. spisu.

Obvinená zároveň vyslovila súhlas s podmienečným zastavením trestného stíhania.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenej skúšobnú dobu v trvaní osemnásť mesiacov, ktorá začína plynúť právoplatnosťou tohto uznesenia, pričom ak obvinená povedie v priebehu tejto skúšobnej doby riadny život a splní povinnosť uloženú podľa § 216 ods. 3 Tr. por., a to  zaplatiť v skúšobnej dobe neuhradenú časť svojho dlhu poškodenému, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor